TV7 JERUUSALEMMA UUDISED
Meie tänased teemad -
Süüria avaldas loetelu Iisraeli sihtmärkidest
Süüria opositsioon tunneb oma tõelisi vaenlasi
Golani druusid eelistavad Süüriale Iisraeli
Ortodoksi juudid palvetavad Süüria tsiviilelanike eest
Britid juhivad Lähis-Idas salajast interneti vaatlusjaama
Iisraelis uuriti mobiiletelefoni pikaajalise kasutuse mõjusid
Iisrael võitleb õhusaaste vastu
TV7 Jeruusalemma Uudistest - Shalom!
Israel Today teatel avaldas Süüria loetelu sihtmärkidest,
mida kavatseb rünnata USA ja Lääne rünnaku korral Assadi vastu.
Süüria ähvardab rünnata Dimona tuumareaktorit Negevis,
mitmeid õhujõudude lennubaase
ja petrokeemiatehast tiheda asustusega Haifas.
Süüria eelmisel pühapäeval esitatud ähvarduse tõttu arvati,
et Iisrael segatakse lõpuks tõsiselt Süüria-vastasesse rünnakusse.
Süüria opositsiooni liige Muhammad Adnan
rääkis nädalavahetusel Iisraeli rahvusuudiste Arutz Shevaga.
Türgis elav Süüria valitsust vastustav Adnan muretses
Süürias elavate vanemate pärast, kuid lootis USA rünnakule.
Adnani väitel valetab Assad neile, et vaenlased on Iisrael ja Ameerika.
70 aasta järel aga teatakse, et vaenlane on Assadi pere,
Hezbollah ja Iraan,
ütles Süüria valitsuse opositsiooniliige Muhammad Adnan.
Israel Today teatel möönsid Golani druusid avalikult,
et elaksid pigem Iisraelis kui Süüria haldusalal.
Golani kõrgendikul elab 20 000 druusi.
Iisrael vallutas Golani Süürialt 1967. a Kuue päeva sõjas
ja võttis strateegilise kõrgendiku oma kontrolli alla 1981.
Kogu selle aja vältel olid druusid pigem Iisraeli vastu,
sest kartsid taas Süüria võimu alla sattuda.
Lääneriigid on püüdnud korduvalt vahendada rahukõnelusi,
et sundida Iisraeli rahu nimel Golanist loobuma.
Sarnaste meetodite näiteks on ka Egiptuse ja Siinai olukord.
Druusid kartsid sarnast saatust ja teadsid,
et Assad kohtleks neid karmilt, kui Süüria Golani tagasi saaks.
32 aastat Iisraeli võimu all elades on druuside vastuseis leebunud.
Nad on palunud Iisraelil lubada aastakümnete vältel
tagasi Süüriasse kolinud omastel Iisraeli naasta.
Nad on leidnud, et Iisrael on ainus koht,
kus nad oma peredega turvaliselt ja vabalt
ilma tagakiusuta elada saavad.
Arutz Sheva kirjutab usulis- sionistliku Bnei Akiva ühenduse
juudi noorte organiseeritud palvekoosolekutest
Süüria kodusõjas ohus elavate süütute tsiviilelanike heaks.
Palvealgatus on levinud kõikidesse maailma juudikogukondadesse.
Noored tahtsid ettevalmistatud formaalset palvet,
mille abil paluda jumalikku armu parimal võimalikul moel.
Aastast tsiviilteenistust sooritavad vabatahtlikud noored
palusid oma pearabil aidata neil
Jumalale lähenemiseks õiged sõnad leida.
Rabi andis noortele enda kirjutatud palve
ja kiitis neid palvealgatuse eest.
Maailma suurima religioossete sionistlike noorte liikumise
peasekretär Danny Hirshberg õhutas eelmisel nädalal
kõiki juute sabati ajal sünagoogis süürlaste eest eripalvet lugema.
Tema sõnul peavad iisraellased vaenust kaugemale vaatama,
et näha Süüria türanni poolt rõhutud tsiviilelanikke.
Arutz Sheva kirjutab The Independenti raportist,
mille väitel Suurbritannia juhib Lähis-Idas
salajast interneti vaatlusjaama.
Info lekitanud Edward Snowdeni avaldatud dokumentide järgi
kasutavad Lääne luurebürood jaama massilistes kogustes elektronposti,
telefonikõnede ja võrguliikluse röövimiseks ja käsitlemiseks.
Jaam kasutab ja kogub teavet vee- aluste fiiberopitiliste kaablite kaudu.
USA valitsuse sõnul on jaamal võtmeroll
Lääne terrorivastases sõjas
ja kogu maailma võimalike terrorirünnakute eest hoiatajana.
Lähis-Ida jaama peetakse eriti väärtuslikuks brittidele
ja ameeriklastele, kuna sealt pääseb ligi
läbi regiooni kulgevatele merealustele kaablitele.
Kõik fiiberoptiliste kaablite kaudu kulgev side ja teave kopeeritakse
ja sealt sõelutakse välja huvitavam info,
mis edastatakse Briti ja USA luureteenistustele.
Ynet News kirjutab Tel Avivi Ülikooli uurimusest
mobiiltelefoni pikaajalise kasutuse ja vähi seoste kohta.
Uurimistulemuste väitel viib mobiili pikaajaline kasutus
molekulaarsete muutusteni.
Uurimus ei esitle otsest seost vähi tekke
ja mobiiltelefoni kasutamise vahel,
vaid loob pigem võimalused uutele uuringutele.
Uurimuses võrreldi 20
12 aasta vältel 30 tundi nädalas mobiiltelefoni kasutanu
ja telefoniga vaid sms-e saatnud kurtide süljenäärmeid.
Tel Avivi Ülikooli uurijad usuvad,
et telefonide mõju võib näha kasutaja sülge uurides,
kuna telefone hoitakse süljenäärmete läheduses.
Dr Yaniv Hamzany väitel Tel Avivi Ülikoolist
näitab uurimus töötava mobiili lähedal asuvais kudedes ja näärmeis
rakkude oksüdatiivset stressi.
Mobiiltelefonid eraldavad teadaolevalt ioniseerimata kiirgust,
kuid rakkemuutev mõju polnud varem teada.
2011. a teatas WHOsse kuuluv Rahvusvaheline Vähiuuringutebüroo,
et mobiiltelefonid võivad vähki tekitada
ning klassifitseeris mobiilid 2B kategooriasse,
kus on ka heitgaasid, plii, tööstuskemikaalid ja DDT.
Arutz Sheva kirjutab Iisraeli valitsuse ametlikust
õhusaaste vähendamise kavast maksumusega 140 miljonit seeklit
ehk 29 miljonit eurot.
Kava on majanduslikult kasulik, kuna õhusaaste tekitatud haigused
põhjustavad aastaks 2015 Israeli majandusele
ligi 2 miljardi euroseid kulutusi.
Iisraeli Keskkonnaministeeriumi teatel säästab kava
igal aastal 700 inimelu, mis muidu kaotatakse
õhusaastest johtuvate komplikatsioonide tõttu.
Kava järgi hakatakse 2020. aastaks astmeliselt vähendama elektrikasutust
vahetades energiakulukad seadmed energiasäästlike vastu.
Vanad bensiiniautod püütakse liiklusest kõrvaldada,
nende eest rahalist kompensatsiooni pakkudes.
Lisaks toetatakse ettevõtteid kümnete miljonitega,
et nad õhutaksid töötajaid kasutama avalikku transporti
ning organiseerima ametnikele võimalust kodus töötada.
Üldtranspordi parandamiseks eraldati kümneid miljoneid seekleid
ja liisinguautode pakkumist võidakse korraldada
maksupoliitika abil,
et ettevõtted õhutaksid töötajaid üldtransporti kasutama.
Head ut 5774. aastat, Iisrael! Shalom ja kohtumiseni!
Tõlge: Monika Jaaguri